12250254 | Jaarboeke 2018 | Universiteit van Pretoria
Program: MIng Tegnologie- en Tegnologiebestuur (Gedoseer)
12250254 Fakulteit Ingenieurswese, Bou-omgewing en Inligtingtegnologie
Tensy die Dekaan, op aanbeveling van die betrokke departementshoof, anders besluit, word die magistergraad toegeken op grond van eksamens in kursuswerk en 'n miniverhandeling (insluitend 'n eksamen oor die miniverhandeling).
'n Minimum van 180 krediete word vereis vir die MIng. 'n Miniverhandeling (60 krediete) en kursuswerk (120 krediete) word in die program ingesluit.
Die Dekaan kan, op aanbeveling van die departementshoof, besluit om 'n student vry te stel van die eksamen oor die miniverhandeling.
Die student moet deur middel van 'n miniverhandeling bewys lewer dat hy of sy in staat is om 'n wetenskaplike ondersoek te beplan, in te stel en uit te voer. As deel van die eksamen moet 'n student 'n artikel indien en 'n aanbieding doen by die finalejaarsimposium. Die artikel moet gebaseer wees op die navorsing wat die student vir die miniverhandeling gedoen het en moet deur die studieleier goedgekeur wees. Die toekenning van die graad is onderworpe aan nakoming van die voorwaardes van hierdie regulasie.